《题何眉生梅村岁寒图》
清代·郑孝胥

岁不我与寒始来，何以娱君梅正开。村中有君梅有主，知君耐寒心似梅。

寒入枝头春又入，坐阅人间岁华急。对梅无言三叹息，梅不能言对以臆。

庾岭归来君未老，十年村居惜怀抱。雪中觅路影应孤，月下扣门衣自缟。

相从沪渎足清欢，世外吾侪尽往还。诵我诗中元有画，朱霞白鹤满空山。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。